বিদ্যুৎ সহযোগিতা বাড়াতে বিমসটেকভুক্ত দেশের নেতারা আন্তঃ গ্রিড গড়ে তোলার বিষয়ে একমত হয়েছেন। বাংলাদেশের পররাষ্ট্র সচিব শহীদুল হক নিশ্চিত করেছেন, রোহিঙ্গা সঙ্কট নিয়ে মিয়ানমারের রাষ্ট্রপতির সঙ্গে প্রধানমন্ত্রী শেখ হাসিনার আলোচনা হয়েছে। এছাড়া, সম্মেলনের মধ্যেই প্রধানমন্ত্রী শেখ হাসিনা ভারতের প্রধানমন্ত্রী নরেন্দ্র মোদী ও নেপালের প্রধানমন্ত্রী কেপি শর্মা অলির সঙ্গে বৈঠক করেছেন। আগামী বিমসটেক সম্মেলন অনুষ্ঠিত হবে শ্রীলঙ্কার রাজধানী কলম্বোতে।